**Riigiabi vorm eraõiguslikele toetuse taotlejatele**

Toetus võib kvalifitseeruda riigiabiks ELi toimimise lepingu artikkel 107 mõistes. Kuigi artikkel 107 sätestab riigiabi üldise keelu, sisalduvad nimetatud artiklis ja selle alusel vastu võetud õigusaktides (sh vähese tähtsusega abi määrus, grupierandite määrus, eri valdkondade riigiabi suunised) erandid nimetatud keelule.

Toetus ei ole teadus- ja arendustegevusele suunatud riigiabi, kui projekt on seotud vastuvõtva asutuse mittemajandustegevusega, tingimusel, et teadus- ja arendustegevust ning selle kulusid, rahastamist ja tulusid on võimalik selgelt eristada, nii et majandustegevuse ristsubsideerimine on välistatud.

Määratlemaks, kas tegemist on majandustegevusega ning kas vastuvõttev asutus on ettevõtja, kellele toetuse andmine on riigiabi, lähtutakse Euroopa Komisjoni teatise 2014/C 198/01 “Teadus- ja arendustegevuseks ning innovatsiooniks antava riigiabi raamistik” punktides 17–22 sätestatud kriteeriumidest.

Rohkem infot riigiabi kohta: <http://www.fin.ee/riigiabi>

**Ettevõtte nimi**:

**Palun valige, millist toetust taotlete (tehke rist vaid ühte „jah“ kasti):**

|  |  |  |
| --- | --- | --- |
|  | **Jah** | **Ei** |
| **Taotlen toetust vähese tähtsusega abina (VTA).\*** Taotleja omafinantseering on 0% taotletud summast. |  |  |
| **Taotlen toetust riigiabina üldise grupierandi määruse alusel.** Taotleja omafinantseering on 0-50% sõltuvalt uuringu sisust ja ettevõtte suurusest. |  |  |

*\* Vastavalt määrusele 1407/2013 ei tohi ühele ettevõtjale ja kontsernile, millesse ettevõtja kuulub, antava VTA kogusumma kolme majandusaasta pikkuse ajavahemiku jooksul ületada 200 000 eurot. VTA hulka loetakse ka põllumajanduslik ja kalanduslik vähese tähtsusega abi (vastavalt määrus 1408/2013 ja 717/2014). VTA jääki saab kontrollida Rahandusministeeriumi kodulehel: https://www.rahandusministeerium.ee/et/riigiabi*

**Palun sisestage informatsioon projekti kohta. Täitke tabel vaid juhul, kui taotlete toetust üldise grupierandi määruse alusel:**

|  |  |
| --- | --- |
| Projekti prognoositav läbiviimise aeg  |  |
| Projekti käigus viiakse läbi alusuuringuid (omafinantseering 0%) |  |
| Projekti käigus viiakse läbi rakendusuuringuid ja taotleja on väikeettevõte\* (omafinantseering 30%) |  |
| Projekti käigus viiakse läbi rakendusuuringuid ja taotleja on keskmise suurusega ettevõte\*\* (omafinantseering 40%) |  |
| Projekti käigus viiakse läbi rakendusuuringuid ja taotleja on suurettevõte\*\*\* (omafinantseering 50%) |  |
| Projektitoetuse taotletav summa |  |
| Abi liik | toetus |

*\* Vähem kui 50 töötajat ja aastakäive ja/või bilanss ei ületa 10 miljonit eurot.*

*\*\* Vähem kui 250 töötajat ja aastakäive ei ületa 50 miljonit eurot ja/või bilanss ei ületa 43 miljonit eurot.*

*\*\*\* Üle 250 töötaja või aastakäive on üle 50 miljoni euro ja/või bilanss üle 43 miljoni euro.*

**Palun sisestage informatsioon ettevõtte kohta (viimase majandusaasta andmetel). Täitke tabel vaid juhul, kui taotlete toetust üldise grupierandi määruse alusel:**

|  |  |
| --- | --- |
| Kas taotleja on äriühing või muu eraõiguslik juriidiline isik? |  |
| Ettevõtte töötajate arv |  |
| Ettevõtte aastakäive |  |
| Ettevõtte aastabilansi kogumaht |  |
| Projekti läbiviimise koht (maakonna täpsusega) |  |

**Palun lisage käesolev vorm täidetuna taotluse lisainformatsiooni alla (*Additional information*).**

**Tingimused**

Taotluse esitamise kuupäeval ei ole maksuvõlgnevused lubatud.

Riigiabi ja vähese tähtsusega abi puhul säilitatakse abi andmisega seotud dokumente 10 aastat alates viimase lepingu sõlmimisest.

Kui toetus on riigiabi või vähese tähtsusega abi, siis ei anta toetust vastuvõtvale asutusele, kelle suhtes on Euroopa Komisjoni eelneva otsuse alusel, millega abi on tunnistatud ebaseaduslikuks ja siseturuga kokkusobimatuks, tehtud toetuse tagasinõudmise otsus, mis on täitmata.

Riigiabi grupierandi määruse alusel

Kui toetus on riigiabi, siis lähtutakse toetuse andmisel Euroopa Komisjoni määrusest (EL) nr 651/2014 „ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks” (ELT L 187, 26.06.2014, lk 1–78) (edaspidi üldine grupierandi määrus), artiklist 25, ja sellele kohaldatakse nimetatud määruses ja konkurentsiseaduse §-s 34² sätestatut.

Riigiabi ei anta üldise grupierandi määruse artikli 1 lõigetes 2–5 sätestatud juhtudel.

Riigiabi puhul peavad projekti tegevuste abikõlblikud kulud vastama üldise grupierandi määruse artikli 25 lõikes 3, välja arvatud punktis c toodud tingimustele ja abi maksimaalne osakaal artikli 25 lõigetele 5 ja 6.

Juhul, kui taotletav toetus on käsitletav riigiabina, peab taotlus sisaldama üldise grupierandi määruse artikli 6 lõikes 2 toodud infot ja taotlus peab olema esitatud enne tegevustega alustamist.

Juhul, kui antakse riigiabi, ei ole enne taotluse esitamist alustatud tegevuste kulud abikõlblikud.

Vähese tähtsusega abi

Kui toetus on vähese tähtsusega abi, lähtutakse toetuse andmisel Euroopa Komisjoni määrusest (EL) nr 1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8) (edaspidi vähese tähtsusega abi määrus), ja sellele kohaldatakse nimetatud määruses ja konkurentsiseaduse §-s 33 sätestatut.

Vähese tähtsusega abi ei anta vähese tähtsusega abi määruse artikli 1 lõikes 1 sätestatud juhtudel.

Vähese tähtsusega abi puhul peab toetuse maksimaalne summa vastama vähese tähtsusega abi määruse artiklis 3 toodule.

Vastuvõtvale asutusele antud vähese tähtsusega abi koos toetusena taotletava vähese tähtsusega abiga ei tohi jooksva majandusaasta ja kahe eelneva majandusaasta jooksul kokku ületada 200 000 eurot.

Vähese tähtsusega abi kumuleerimisel lähtutakse vähese tähtsusega abi määruse artiklist 5.

Üheks ettevõtjaks loetakse vähese tähtsusega abi määruse artikkel 2 lõikes 1 nimetatud ettevõtjat.